open-index/open-wikipedia-markdown huggingface dataset:
פיגוע הדריסה בפארק פינסבורי

**פיגוע הדריסה בפארק פינסבורי** התרחש ב-19 ביוני 2017 בשעה 00:15. רכב ואן דרס הולכי רגל בפארק פינסבורי, לונדון, בסמוך למסגד המקומי. קבוצת תושבים מוסלמים התפללו לפני כן במסגד תפילה לילית מיוחדת לחודש הרמדאן המכונה "תַראוויח". ביציאה מהמסגד נתקלו באדם שהתעלף בתחנת אוטובוס, ובזמן שהגישו לו עזרה ראשונה נפגעו על ידי ואן. עשרה בני אדם נפצעו, והאדם שהתעלף פונה פצוע לבית החולים, ומאוחר יותר מת מפצעיו. הוא זוהה כמקראם עלי, בן 51 תושב הארינגיי שהיגר מפקיסטן לבריטניה בשנת 1976.

התקרית נחקרת על ידי רשויות הביטחון הבריטיות כאירוע טרור, ונעצר חשוד אחד.

## רקע
לפני הפיגוע אירעו בבריטניה שלושה פיגועים של ארגוני אסלאם קיצוני בתוך זמן קצר: הפיגוע בווסטמינסטר (2017), הפיגוע במנצ'סטר ארנה (2017), ומתקפת הטרור בלונדון (יוני 2017). בעקבות פיגועים אלה חלה עלייה במספר הדיווחים על תקריות אסלאמופוביה. מספר מסגדים הותקפו, והוצת מסגד עתיק בעיר אולדהם.

מסגד פארק פינסבורי, שנבנה בשנת 1994, משך תשומת לב תקשורתית, הן חיובית והן שלילית. אבו חמזה אל-מסרי, מוסלמי קיצוני שהורשע בקשרים עם ארגוני טרור, היה האימאם במסגד משנת 1997 עד 2003. המסגד נסגר בשנת 2003, ובשנת 2005 נפתח שוב תחת הנהלה חדשה, שהתמקדה ביחסים חיוביים עם הקהילה ובשיח בין-דתי. בדצמבר 2015 נעשה ניסיון להצית את המסגד.

## הפיגוע
ב-19 ביוני 2017, בשעה 00:15 (שעון מקומי) פגע ואן שכור במספר הולכי רגל סמוך למסגד פארק פינסבורי בלונדון. עדי ראייה דיווחו על מספר פצועים וראו אדם נלקח למעצר לאחר האירוע. רוב הפצועים היו מוסלמים שהתפללו לפני כן במסגד תפילה לילית מיוחדת לחודש הרמדאן המכונה "תַראוויח". לפי עדי הראייה, הנהג אמר "אני רוצה להרוג את כל המוסלמים", וכן שהפיגוע הוא נקמה על מתקפת הטרור בלונדון.

מתפללים נוספים שיצאו מהמסגד עצרו את הנהג הדורס והכו אותו, אך האימאם של המסגד התערב ועצר אותם, והעביר את הנהג לידי המשטרה.

## חקירת הפיגוע
התקרית נחקרת על ידי רשויות הביטחון הבריטיות כאירוע טרור. משטרת המטרופולין של לונדון עצרה את הנהג החשוד בפיגוע, דארן אוסבורן, בן 47, אב לארבעה מקארדיף. אוסבורן לא היה מוכר לשירותי הביטחון לפני הפיגוע. שכניו סיפרו על ריב בפאב מקומי בו קילל מוסלמים ואיים לפגוע בהם, ועל קשריו עם ארגוני ימין קיצוני בבריטניה.

אוסבורן שכר את הרכב בו השתמש לפיגוע הדריסה מספר שעות לפני כן, מחברה להשכרת רכב בוויילס.

## תגובות
מנהיגי הקהילות הדתיות בלונדון - נוצרים, סיקים ויהודים - גינו את הפיגוע.

למחרת הפיגוע ביקרו במסגד ראש ממשלת הממלכה המאוחדת, תרזה מיי, וראש האופוזיציה, ג'רמי קורבין.

## הערות שוליים

קטגוריה:פיגועי טרור בממלכה המאוחדת ב-2017
קטגוריה:לונדון: פיגועי טרור
קטגוריה:פיגועי דריסה
קטגוריה:איזלינגטון
קטגוריה:לונדון: אסלאם
קטגוריה:פשעי שנאה נגד מוסלמים
פארק פינסבורי
מייק לי (פוליטיקאי)

**מייק לי** (באנגלית: **Mike Lee**; נולד ב-4 ביוני 1971) הוא פוליטיקאי אמריקאי חבר המפלגה הרפובליקנית המכהן כסנאטור מטעם מדינת יוטה מאז 2011.

## ביוגרפיה
לי נולד במסה שבאריזונה. ב-1994 סיים תואר ראשון באוניברסיטת בריגהאם יאנג, ב-1997 סיים תואר JD במשפטים באוניברסיטת בריגהאם יאנג. שימש עוזרם של שופטי בית המשפט הפדרלי השלישי לערעורים, די בנסון וסמואל אליטו. בשנים 2002–2005 שימש עוזר פרקליט מדינה ולאחר מכן שימש יועצו המשפטי של מושל יוטה ג'ון האנטסמן. בשנים 2006–2007 שימש עוזרו של סמואל אליטו שמונה לשופט בבית המשפט העליון של ארצות הברית. לאחר מכן עבד במשרד עורכי דין פרטי.

בנובמבר 2010 נבחר לנציג יוטה בסנאט של ארצות הברית. ב-2016 נבחר לתקופת כהונה נוספת. לי כיהן כסגן יושב ראש הוועדה המשותפת של הקונגרס לכלכלה ומכהן כחבר בוועדת האנרגיה ומשאבי הטבע, בוועדת הכוחות המזוינים ובוועדת המשפט. כמו כן הוא מכהן מאז 2015 כיושב ראש ועדת ההיגוי של הסיעה הרפובליקנית בסאט. עם השבעת הקונגרס ה-116 של ארצות הברית מכהן לי כיו"ר הוועדה הכלכלית המשותפת של הקונגרס במקומו של חבר בית הנבחרים אריק פולסן, שהפסיד בבחירות 2018 לדין פיליפס.

לי נשוי לשרון ואב לשלושה. הוא חבר הכנסייה המורמונית. הוא קרוב משפחתו של הסנאטור הדמוקרטי טום יודול.

## קישורים חיצוניים

* 

* 
* 

## הערות שוליים

קטגוריה:חברי הסנאט של ארצות הברית מיוטה
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:עורכי דין אמריקאים
קטגוריה:בוגרי אוניברסיטת בריגהאם יאנג
קטגוריה:מורמונים
קטגוריה:סנאטורים חברי המפלגה הרפובליקנית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:תנועת מסיבת התה: אישים
קטגוריה:אמריקאים שנולדו ב-1971
ריצ'רד שלבי

**ריצ'רד שלבי** (באנגלית: **Richard Shelby**; נולד ב-6 במאי 1934) הוא פוליטיקאי אמריקאי חבר המפלגה הרפובליקנית שכיהן כסנאטור מטעם מדינת אלבמה מ-1987 ועד לפרישתו בראשית ינואר 2023.

## ביוגרפיה
שלבי נולד בברמינגהאם שבאלבמה. ב-1957 סיים תואר ראשון באוניברסיטת אלבמה. ב-1963 סיים לימודי LLB במשפטים בבית הספר למשפטים של אלבמה. עבד כתובע עירוני בטסקלוסה.

ב-1970 נבחר לחבר בסנאט המדינה של אלבמה. ב-1978 נבחר מטעם המפלגה הדמוקרטית לנציג המחוז השביעי של אלבמה בבית הנבחרים של ארצות הברית וכיהן במשך ארבע קדנציות מינואר 1979 עד ינואר 1987. בבית הנבחרים נמנה בין הדמוקרטים השמרנים ביותר בקונגרס, והיה חבר בקבוצת דמוקרטים שנהגו פעמים תכופות לעבוד עם ממשל של הנשיא הרפובליקני רונלד רייגן.

ב-1986 נבחר לסנאט של ארצות הברית, מאז נבחר לתקופות כהונה נוספות עוד שש פעמים רצופות. ב-1994, לאחר שהמפלגה הרפובליקנית גרפה את רוב המושבים בקונגרס במסגרת , עבר שלבי אל שורות הרפובליקנים.

בשנים 2021-2018 הוא מכהן כיושב ראש ועדת ההקצבות של הסנאט. כמו כן הוא מכהן כחבר בוועדת הכללים והניהול וכחבר ועדת הבנקאות, השיכון והעניינים האורבניים. קודם לכן כיהן כיושב ראש ועדת המודיעין של הסנאט (1997–2001) וכיושב ראש ועדת הבנקאות (2003–2007 ו-2015–2017). בסנאט הפגין שלבי דפוס הצבעות שמרני, ולראיה התנגד להפלות, תמך בביטול חוק הגנת החולה וטיפול בר השגה ודחף למינויה של איימי קוני בארט לבית המשפט העליון של ארצות הברית במקומה של רות ביידר גינסבורג.

בפברואר 2021 הכריז שלבי על פרישתו מהחיים הפוליטיים, ועל כך שבבחירות 2022 לא יתמודד לתקופת כהונה נוספת.

נשוי לאנט נוין ואב לשניים.

## קישורים חיצוניים

* 

* 
* ריצ'רד שלבי באתר הסנאט
* 

## הערות שוליים

קטגוריה:אמריקאים ילידי אלבמה
קטגוריה:ברמינגהאם: אישים
קטגוריה:חברי הסנאט של ארצות הברית מאלבמה
קטגוריה:חברי המפלגה הרפובליקנית (ארצות הברית)
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי בית המחוקקים של אלבמה
קטגוריה:חברי המפלגה הדמוקרטית (ארצות הברית)
קטגוריה:בוגרי בית הספר למשפטים באוניברסיטת אלבמה
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1934
דינמו מוסקבה (כדורגל חופים)

**מועדון [[כדורגל חופים]] דינמו [[מוסקבה]]** (ברוסית: **Пляжный Футбольный клуб Динамо Москва**) הוא מועדון כדורגל חופים רוסי שהוקם בשנת 2012 ומהווה חלק מאגודת הספורט של דינמו מוסקבה.

בעבר התמודדה באליפות רוסיה בכדורגל חופים והישג השיא שלה במפעל הוא הגעה למקום הרביעי בעונת 2013.

## הישגים ותארים
* אליפות מוסקבה: 2012, 2013, 2014
* גמר הגביע הרוסי: 2012, 2013

## קישורים חיצוניים
* 

קטגוריה:קבוצות כדורגל חופים רוסיות
כדורגל חופים
קטגוריה:מוסקבה: מועדוני כדורגל
לסלי גונדה

**לסלי גוֹנדָה** (**Leslie L. Gonda**, 20 באוגוסט 1919 – 16 במרץ 2018) היה איש עסקים ויזם יהודי-אמריקאי יליד הונגריה, ניצול השואה. יחד עם אשתו סוזן הוא תרם כסף רב למוסדות רפואה והשכלה גבוהה בארצות הברית ובישראל.

## קורות חיים
נולד במזטור שבהונגריה בשם **לַאסלו גולדשמידט** (Goldschmidt László). למד באוניברסיטת מגיארובאר. שרד עם סוזן אשתו את שואת יהודי הונגריה.

ב-1947 נמלטו מהונגריה והיגרו לארצות הברית. מ-1963 הוא מתגורר בקליפורניה. את הונו עשה מעסקי חכירה. הוא ובנו לואיס הקימו את חברת ILFC . ב-2006 הוערך הונו ב-1.6 מיליארד דולר.

בין המוסדות שזכו לתרומותיו: מרכז הלמידה במוזיאון ארצות הברית לזכר השואה; המרכז הרפואי מאיו קליניק שבו הוקם בנין גונדה ; המרכז הרפואי האוניברסיטאי של קליפורניה ; ואוניברסיטת בר-אילן שבה הוקמו "המרכז הרב תחומי לחקר המוח על שם לסלי וסוזן גונדה" ו"הטריפלקס לננוטכנולוגיה, ע"ש לסלי וסוזן גונדה (גולדשמיד)". עיריית תל אביב-יפו קראה לפארק בשכונת יד אליהו בעיר על שם בני הזוג גונדה.

## קישורים חיצוניים
* לסלי גונדה, מקום 562 ברשימת עשירי העולם של המגזין "פורבס", 2006

## הערות שוליים

קטגוריה:יהודים הונגרים
קטגוריה:ניצולי השואה: הונגריה
קטגוריה:אנשי עסקים יהודים אמריקאים
קטגוריה:מיליארדרים יהודים אמריקאים
קטגוריה:נדבנים יהודים אמריקאים
קטגוריה:מהגרים מהונגריה לארצות הברית
קטגוריה:אמריקאים שנולדו ב-1919
קטגוריה:אמריקאים שנפטרו ב-2018
וולפגנג וילהלם, רוזן פפאלץ-נויבורג

**וולפגנג וילהלם, רוזן פפאלץ-נויבורג** (בגרמנית: **Wolfgang Wilhelm von Pfalz-Neuburg**; 4 בנובמבר 1578 – 14 בספטמבר 1653), היה רוזן פפאלץ-נויבורג בין השנים 1614–1653.

## ביוגרפיה
וולפגנג וילהלם נולד בנויבורג על הדנובה ב-4 בנובמבר 1578, לפיליפ לודוויג, רוזן פפאלץ-נויבורג ולאנה מקלווה, בתם של וילהלם, דוכס יוליך-קלווה-ברג ומריה מאוסטריה, דוכסית יוליך-קלווה-ברג.

ב-19 ביוני 1613 המיר וולפגנג וילהלם את דתו לדת הקתולית, וב-11 בנובמבר אותה שנה התחתן וולפגנג וילהלם עם מגדלנה מבוואריה, בתם של וילהלם החמישי, דוכס בוואריה ורנאטה מלורן. בשנת 1614 ניצח וולפגנג וילהלם במלחמת הירושה של יוליך, ובאמנת קסנטן קיבל את דוכסויות יוליך וברג, בעוד יריבו יוהאן זיגיסמונד, הנסיך הבוחר מברנדנבורג קיבל את דוכסות קלווה ואת רוזנויות מארק וראבנסברג. באותה שנה מת אביו פיליפ לודוויג, רוזן פפאלץ-נויבורג, ווולפגנג וילהלם ירש את נחלותיו, ובשנת 1615 קיבל וולפגנג וילהלם תואר אביר מסדר גיזת הזהב. במהלך מלחמת שלושים השנים שמר וולפגנג וילהלם על נייטרליות קפדנית, ובשל כך כמעט ולא נפגעו נחלותיו בנזקי המלחמה.

וולפגנג וילהלם אהב לטייל, וערך כמה מסעות ברחבי גרמניה ואיטליה, וכן ביקר בהולנד, צרפת ואנגליה. בשנת 1636 העביר וולפגנג וילהלם את מקום מושבו לדיסלדורף.

ב-14 בספטמבר 1653 מת וולפגנג וילהלם, ובנו פיליפ וילהלם, רוזן פפאלץ-נויבורג עלה לשלטון במקומו.

## משפחתו
ב-11 בנובמבר 1613 התחתן וולפגנג וילהלם עם מגדלנה מבוואריה, בתם של וילהלם החמישי, דוכס בוואריה ורנאטה מלורן, ממנה נולד לו בן אחד:
* פיליפ וילהלם, הנסיך הבוחר מפפאלץ (1615–1690)

ב-11 בנובמבר 1631 התחתן וולפגנג וילהלם עם קתרינה שרלוטה מפפאלץ-צווייבריקן, בתם של יוהאן השני, רוזן פפאלץ-צווייבריקן ולואיזה יוליאנה מפפאלץ, ממנה נולדו לו שני ילדים:
* פרדיננד פיליפ מנויבורג (1633)
* אלאונורה פרנציסקה מנויבורג (1634)

ב-3 ביוני 1651 התחתן וולפגנג וילהלם עם מריה פרנציסקה מפירסטנברג-הייליגנברג, בתם של אגון השמיני, רוזן פירסטנברג-הייליגנברג ואנה מריה מהוהנצולרן-הכינגן, אך לא היו לו ילדים ממנה.

## אילן יוחסין

## קישורים חיצוניים

* 

קטגוריה:אבירי מסדר גיזת הזהב
קטגוריה:רוזנים גרמנים
קטגוריה:בית ויטלסבאך
קטגוריה:ילידי 1578
קטגוריה:נפטרים ב-1653
ספרטק מוסקבה (כדורגל חופים)

**ספרטק מוסקבה** (ברוסית: **Пляжный футбольный клуб Спартак Москва**) הוא מועדון כדורגל חופים מקצועני רוסי, המתמודד באליפות רוסיה בכדורגל חופים. הישג השיא של המועדון הוא העפלה לגמר הגביע הרוסי בעונת 2019 וסגנות אליפות הליגה בעונת 2019. בנוסף, בפברואר 2020 הקבוצה העפילה לגמר מונדיאליטו דה קלאב.
## סגל
*סגל למונדיאליטו דה קלאב 2019*

מאמן:  מיכאיל ליכצ'ב
## תארים
;אליפות מוסקבה
* זכייה (2): 2017, 2019
;אליפות רוסיה
* סגנות (3): 2019, 2020, 2024
;הגביע הרוסי
* גמר (2): 2019, 2020
;מונדיאליטו דה קלאב
* גמר (1): 2020

## קישורים חיצוניים

* 

קטגוריה:קבוצות כדורגל חופים רוסיות
קטגוריה:ספרטק מוסקבה
קטגוריה:מוסקבה: מועדוני כדורגל
אלפרד דאנקן

**אלפרד דאנקן** (נולד ב-10 במרץ 1993 באקרה שבגאנה) הוא כדורגלן גנאי המשחק בעמדת הקשר בונציה.

## קריירת מועדונים
דאנקן התאמן באינטר מאז שנת 2010 והצטרך אליה באופן רשמי במרץ 2011. את הופעת הבכורה שלו במדי הקבוצה ערך ב-26 באוגוסט 2012 נגד פסקארה, כשעלה כמחליף בדקה ה-86 במקום וולטר גרגאנו.

ב-19 ביולי 2014 הושאל דאנקן לשתי עונות לסמפדוריה, עד שבינואר 2015 מימשה הקבוצה את אופציית הרכישה שלו ב-2.89 מיליון אירו בחוזה ל-4 וחצי שנים.

ב-23 ביולי 2015 דאנקן הוחתם בססואולו. ב-6 במרץ 2016 כבש את שער הבכורה שלו בקבוצה בניצחון 0–2 על מילאן.

## נבחרת גאנה
דאנקן ייצג את גאנה בגביע העולם עד גיל 20 לשנת 2013 בו רשם 4 הופעות. את הופעת הבכורה שלו בנבחרת הבוגרת ערך ב-14 בנובמבר 2012 נגד נבחרת כף ורדה.

## קישורים חיצוניים

קטגוריה:כדורגלנים גנאים
קטגוריה:קשרי כדורגל גנאים
קטגוריה:אקרה: כדורגלנים
קטגוריה:כדורגלני ססואולו
קטגוריה:כדורגלני ליבורנו
קטגוריה:כדורגלני סמפדוריה
קטגוריה:כדורגלני אינטר מילאנו
קטגוריה:כדורגלני פיורנטינה
קטגוריה:כדורגלני קליארי
קטגוריה:כדורגלני נבחרת גאנה
קטגוריה:גנאים שנולדו ב-1993
קריסטל סנקט פטרבורג

260px|ממוזער|סמל עבר
250px|ממוזער|סמל מועדון כדורגל חופים קריסטל סנקט פטרבורג ללא הכוכב
**מועדון כדורגל חופים "קריסטל" סנקט פטרבורג** (ברוסית: **Пляжный Футбольный Клуб «Кристалл» Санкт Петербург**) הוא שמו של מועדון כדורגל חופים מקצועני רוסי מהעיר סנקט פטרבורג.

זהו אחד ממועדוני כדורגל חופים המוצלחים ברוסיה ובאירופה עם 9 זכיות באליפות רוסיה (2013, 2015, 2016, 2018, 2019, 2021, 2022, 2023, 2024), 5 זכיות בגביע (2015, 2017, 2018, 2019, 2020), 4 זכיות בגביע האירופי (2014, 2015, 2020, 2021) ו-2 זכיות בגביע הבינלאומי (2017, 2018).

למועדון קיימת מחלקת נשים, שזכתה באליפות רוסיה לנשים 2022 ובגביע רוסיה לנשים 2024.

## היסטוריה
המועדון הוקם בשנת 2006 והשתתף באותה שנה בגביע סנקט פטרבורג בכדורגל חופים. משנת 2011 מתמודד באליפות רוסיה בכדורגל חופים. המועדון נחשב למועדון כדורגל חופים המוצלח ביותר ברוסיה, לאחר שזכה בחמש אליפויות וארבע פעמים בגביע אירופה לאלופות.

בעונת 2021 המועדון השיג טרבל עם הזכייה באליפות רוסיה, בגביע הרוסי ובגביע אירופה לאלופות.

## יריבויות

למועדון יריבות מרה עם קבוצת לוקומוטיב מוסקבה והשתיים מחזיקות יחד במרב תוארי האליפות (5 כל אחת). זו אחת היריבויות הטעונות ביותר בכדורגל חופים הרוסי.

## הסגל הנוכחי
*סגל נכון ל[[גביע אירופה לאלופות בכדורגל חופים|גביע אירופה לאלופות 2020]]*

מאמן:  אנג'לו שירינזי

## הישגים ותארים
### תחרויות בינלאומיות
**International Beach Soccer Cup**
* **מחזיקת הגביע (2)**: 2017, 2018
**[[גביע אירופה לאלופות בכדורגל חופים]]**
* **מחזיקת הגביע (4)**: 2014, 2015, 2020, 2021
* **סגנית מחזיקת הגביע (1)**: 2018
**גביע נזרה**
* **מחזיקת הגביע (1)**: 2018
### תחרויות לאומיות
**[[אליפות רוסיה בכדורגל חופים]]**
* **אלופה (9)**: 2013, 2015, 2016, 2018, 2019, 2021, 2022, 2023, 2024
**הגביע הרוסי בכדורגל חופים**
* **מחזיקת הגביע (9)**: 2015, 2017, 2018, 2019, 2020, 2021, 2022, 2023, 2024
**הסופרקאפ הרוסי בכדורגל חופים**
* **אלופה (3)**: 2018, 2024, 2025

## קישורים חיצוניים
* 

## הערות שוליים

קטגוריה:קבוצות כדורגל חופים רוסיות
קטגוריה:סנקט פטרבורג: מועדוני ספורט
דניס סמית'

**דניס סמית הבן** (באנגלית: **.Dennis Smith Jr**; נולד ב-25 בנובמבר 1997) הוא כדורסלן אמריקאי, המשחק בעמדת הרכז בקבוצת ריאל מדריד מליגת העל הספרדית והיורוליג.

## ראשית חייו
סמית' גדל בפאייטוויל שבקרוליינה הצפונית, בילדותו אמו עזבה את הבית והוא גדל עם אביו. למד בתיכון טריניטי קריסטיאן בעיר ושיחק בקבוצת הכדורסל של בית הספר. בשנתו השנייה בתיכון זכתה הקבוצה באליפות המדינה, בשנתו השלישית התיכון נבחר לשחקן השנה בתיכונים במדינת קרוליינה הצפונית וסייע לקבוצה להעפיל עד שלב חצי הגמר באליפות התיכונים. לפני תחילת שנתו האחרונה בתיכון קרע באוגוסט 2015 את רצועת ברכו במהלך משחק בקבוצת AAU והושבת מפעילות. בעקבות הפציעה סיים סמסטר קודם את לימודיו בתיכון על מנת שיוכל להירשם לאוניברסיטה כבר בינואר 2016 ולהתמקד בשיקום לפני תחילת העונה בליגת המכללות.

בליגת המכללות שיחק עבור אוניברסיטת המדינה של קרוליינה הצפונית. הוא השיג ממוצע של 18.1 נקודות, 6.2 אסיסטים ו-4.9 ריבאונדים למשחק במהלך העונה בה שיחק בקבוצה. בתום העונה נבחר לשחקן השנה הראשונה של העונה בליגת ה-ACC, ולחמישייה השנייה של הליגה. הוא בחר לוותר על המשך הלימודים באוניברסיטה ולהירשם לדראפט ה-NBA.

## קריירת ה-NBA
### דאלאס מאבריקס
בדראפט 2017 נבחר במקום התשיעי על ידי דאלאס מאבריקס. במשחק הבכורה במדי דאלאס קלע סמית' 16 נקודות ומסר 10 אסיסטים בהפסד 117-111 לאטלנטה הוקס. הוא רשם במהלך העונה טריפל דאבל של 21 נקודות, 10 ריבאונדים ו-10 אסיסטים בניצחון על ניו אורלינס פליקנס, ובסיום העונה נבחר לחמישיית הרוקיז השנייה.

### ניו יורק ניקס
באמצע עונת  הועבר סמית' בטרייד יחד עם וסלי מת'יוז, דיאנדרה ג'ורדן ושתי בחירות דראפט בסיבוב הראשון לניו יורק ניקס, תמורת קריסטפס פורזינגיס, קורטני לי, טריי ברק וטים הארדוויי הבן. לטרייד זה קדמה השבתתו של סמית' למספר משחקים בטענות של פציעה ומחלה, ושמועות שבדאלאס ישנו רצון להעביר אותו בטרייד עקב חוסר התאמה מקצועית של סמית' על המגרש עם הרוקי לוקה דונצ'יץ'.

### דטרויט פיסטונס
בפברואר 2021 הועבר סמית' בטרייד לדטרויט פיסטונס, תמורת דריק רוז.

### פורטלנד טרייל בלייזרס
בספטמבר 2021 חתם על חוזה בפורטלנד טרייל בלייזרס.

### שארלוט הורנטס
בספטמבר 2022 חתם על חוזה בשארלוט הורנטס. ערך את הופעתו הבכורה בקבוצה כשקלע 12 נקודות בניצחון על סן אנטוניו ספרס.

### ברוקלין נטס
ביולי 2023 חתם על חוזה בברוקלין נטס.

## סטטיסטיקות הקריירה
### בעונה הסדירה של ה-NBA

## קישורים חיצוניים

* פרופיל, באתר אוניברסיטת המדינה של קרוליינה הצפונית

## הערות שוליים

קטגוריה:אמריקאים ילידי קרוליינה הצפונית
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת המדינה של קרוליינה הצפונית
קטגוריה:כדורסלני דאלאס מאבריקס
קטגוריה:כדורסלני ניו יורק ניקס
קטגוריה:כדורסלני דטרויט פיסטונס
קטגוריה:כדורסלני שארלוט הורנטס
קטגוריה:כדורסלני ברוקלין נטס
קטגוריה:בחירות דראפט של דאלאס מאבריקס
קטגוריה:קרוליינה הצפונית: כדורסלנים
קטגוריה:כדורסלני פורטלנד טרייל בלייזרס
קטגוריה:אמריקאים שנולדו ב-1997
אצטדיון דינמו (מוסקבה)

**אצטדיון דינמו מוסקבה** (ברוסית: **Центральный стадион Динамо**, רשמית: אצטדיון דינמו המרכזי) היה מגרשה הביתי של קבוצת הכדורגל דינמו מוסקבה. 

האצטדיון אשר נבנה בשנת 1928, הכיל בשנותיו האחרונות 36,540 מושבים, ושימש בתור מגרשה הבייתי של דינמו מוסקבה במשך 80 שנה. עד חניכת אצטדיון לוז'ניקי ב-31 ביולי 1956 היה האצטדיון מתקן הספורט המרכזי במוסקבה. בשנת 1980 נטל האצטדיון חלק באירוח משחקי הכדורגל של אולימפיאדת מוסקבה. 

בשנת 2011 האצטדיון נהרס ובמקומו נבנה אצטדיון חדש, במימון ונשטורגבנק בשם VTB ארנה. כל חזיתות האצטדיון הישן שומרו ושולבו באצטדיון החדש שנבנה בשטחו.
ממוזער|ימין|מראה האצטדיון מבפנים, 2008

## קישורים חיצוניים

דינמו
קטגוריה:דינמו מוסקבה
דינמו
קטגוריה:דינמו מוסקבה (כדורגל)
קטגוריה:קצרמר מוסקבה
יחסי הודו – סנט קיטס ונוויס

**יחסי הודו–סנט קיטס ונוויס** הם היחסים בין **[[הודו|הרפובליקה של הודו]]** לבין **[[סנט קיטס ונוויס|פדרציית סנט קיטס ונוויס]]**. שגרירות הודו בג'ורג'טאון, גיאנה מוסמכת על יחסי הודו עם סנט קיטס ונוויס. הודו פתחה באוגוסט 2008 קונסוליית כבוד בבאסטר.

## היסטוריה
היחסים בין הודו לסנט קיטס ונוויס נוסדו באמצע המאה ה-19, כאשר שתי המדינות היו מושבות בריטיות. ההודים הראשונים הגיעו לסנט קיטס ונוויס ב-3 ביוני 1861, מקולקטה, עם 361 הודים. במהלך המסע מתו 24 הודים, ומתוכם 337 הגיעו לסנט קיטס. ב-30 במרץ 1874 הגיעו ההודים הראשונים לנוויס, על ספינה שנשאה 315 פועלים הודים. 20% מהמהגרים שבו להודו ב-1890. הרוב היגרו למדינות קריביות אחרות, בעלות אוכלוסייה הודית גדולה, דוגמת טרינידד וטובגו, סורינאם ועוד. מעטים מהמהגרים נותרו בסנט קיטס ונוויס.

סנט קיטס ונוויס עמדה במוקד השערורייה כביכול של ממשלת הודו בשנים 1989–1990. ב-20 באוגוסט 1989, פרסם כווית טיימס כי בנו של ראש ממשלת הודו החזיק בחשבון בסנט קיטס ונוויס ובו 21 מיליון דולר. לאחר כמה ימים, התגלה כי הדו"חות היו שקריים ונוצרו כדי לערער את מעמדו של ראש ממשלת הודו.

שתי המדינות חתמו על מזכר הבנות בחודש יולי 2007, לפיו הוחלט כי יתקיימו התייעצויות שגרתיות במשרד החוץ.

ב-5 - 10 באפריל 2012, ראש ממשלת סנט קיטס ונוויס דנזיל דגלאס ביקר רשמית בהודו, יחד עם הנציב העליון של בריטניה וגורמים ממשלתיים אחרים. רוב הביקור התקיים במדינת פנג'אב, שם שוחח עם אנשי עסקים הודים ופקידים ממשלתיים. דגלאס ביקר במהלך ביקורו גם בבית חולים, ודן בצעדים לקידום תיירות הבריאות. את הביקור הוא סיכם בביקור בטאג' מהאל.

## סחר
הסחר הבילטרלי בין הודו סנט קיטס ונוויס הסתכם ב-2.36 מיליון דולר בשנים 16–2015, גידול של 55.26%. הודו מייצאת סחורה לסנט קיטס ונוויס בשווי 2.2 מיליון דולר לסנט קיטס ונוויס, ומייבאת סחורה בשווי 160,000 דולר. עיקר הסחורות שיוצאו מהודו לסנט קיטס ונוויס הם תרופות, בגדים, ותכשיטים.

הודו וסנט קיטס ונוויס חתמו על הסכם חילופי מידע בנושא מיסים (TIEA) ב-11 בנובמבר 2014, אשר נכנס לתוקף ב 2-בפברואר 2016.

## הודים בסנט קיטס ונוויס
על פי מפקד האוכלוסין של 2001 בסנט קיטס ונוויס, את האוכלוסייה ההודית במדינה עלתה מ-0.7% מהאוכלוסייה הכללית ב-1991 ל-1.5% ב-2001. האוכלוסייה ההודית היא הקבוצה האתנית השלישית בגודלה במדינה, אחרי אפריקאים (92.4%) ואנשים מגזע מעורב (3%). במפקד בשנת 2001 נרשמו 443 הודים זכרים ו-266 נשים הודיות במדינה.

## הערות שוליים

קטגוריה:ערכים ללא קטגוריות פיזיות - יחסי חוץ
אנטנת טלאי

ממוזער|450px|מבנה אנטנת טלאיממוזער|181x181 פיקסלים|אנטנת טלאי, 2.4 GHz 
**אנטנת טלאי **(באנגלית: **Patch Antenna**) היא סוג של אנטנת רדיו, אשר צורתה אינה בולטת מבחינה ויזואלית, והיא ניתנת להתקנה על משטח שטוח. האנטנה מורכבת מיריעה ריבועית שטוחה או "טלאי" ממתכת, המורכב על יריעת מתכת גדולה יותר המשמשת כ"מישור הקרקע". הן הסוג המקורי של אנטנה מיקרו-רצועה (microstrip antenna) שתוארה על ידי Howell ב-1972; שני לוחות המתכת יוצרים יחד קו תמסורת בתהודה (resonance) עם אורך גל של חצי מאורך הגל המשודר\נקלט. מנגנון הקרינה נובע מקיטועים בקצוות החתוכים של רצועות קו התמסורת. הקרינה בקצוות גורמת לאנטנה לפעול באופן חשמלי כאילו הייתה גדולה יותר מבחינת הממדים הפיזיים, כך שעל-מנת שהאנטנה תהיה בתהודה, נעשה שימוש בקו תמסורת מעט קצר יותר מאשר מחצית אורך הגל של התדר.

וריאציה של אנטנת טלאי נמצאת בשימוש נפוץ בטלפונים ניידים היא אנטנת טלאי מקוצרת (shorted patch antenna), או planar inverted-F antenna (ראשי תיבות :PIFA). באנטנה זו, בפינה אחת של הטלאי (או לפעמים בקצה אחד) יש קירקוע בעזרת סיכה.

## קישורים חיצוניים

* אנטנת טלאי - הדרכה, EM Talk.
* אנטנת טלאי - מחשבון
* יסודות של אנטנות טלאי
* A Dual-Band Rectangular CPW Folded Slot Antenna for GNSS Applications

## הערות שוליים

קטגוריה:גלי מיקרו
טלאי
יחסי ארצות הברית – סן מרינו

בין **[[ארצות הברית|ארצות הברית של אמריקה]]** לבין **[[סן מרינו|הרפובליקה המרוממת של סן מרינו]]** מתקיימים יחסים דיפלומטיים מלאים. לשתי המדינות היסטוריה ארוכה שהחלה במחצית השנייה של המאה התשע עשרה במלחמת האזרחים האמריקנית.

## היסטוריה
[שמאל|250px|ממוזער|[נשיא ארצות הברית ג'ורג' ווקר בוש עם השגריר הסן מרינזי פאולו רונדלי]]
ארצות הברית וסן מרינו נהנות מיחסים דיפלומטיים קרובים. סן מרינו הייתה בעלת ברית של ארצות הברית במהלך מלחמת האזרחים האמריקנית נגד הקונפדרציה.

סן מרינו תומכת בעקביות בעמדות ארצות הברית בנושא יחסי חוץ, כמו גם במועמדים שהיא מציעה לארגונים בינלאומיים. בספטמבר 2006, מינה נשיא ארצות הברית ג'ורג' ווקר בוש את שגריר ארצות הברית באיטליה, רונלד פ. ספוגלי לשמש במקביל כשגריר בסן מרינו.

ספוגלי היה השגריר הראשון של ארצות הברית בסן מרינו מעולם. קיימת קונסוליה אמריקאית בפירנצה המשמשת גם את סן מרינו ופקידים ממנה מבקרים באופן סדיר בסן מרינו. שם הם מייצגים את האינטרסים של ארצות הברית ומנהלים שירותים קונסולריים לתושבי המדינה. נכון לספטמבר 2013 שגריר ארצות הברית בסן מרינו ובאיטליה הוא ג'ון ר. פיליפס.

ביולי 2007 התמנה פאולו רונדלי להיות השגריר הסן מרינזי הראשון בארצות הברית.

## ראו גם
* יחסי החוץ של ארצות הברית

## קישורים חיצוניים

* היסטוריה של יחסי ארצות-הברית–סן-מרינו
* United States Virtual Presence Post, San Marino

## הערות שוליים

קטגוריה:ערכים ללא קטגוריות פיזיות - יחסי חוץ
עונת 1962/1963 בסרייה א'

**עונת 1962/1963 בסרייה א**' הייתה העונה ה-61 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-16 בספטמבר 1962 והסתיימו ב-26 במאי 1963. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

גנואה, נאפולי ומודנה היו הקבוצות שעלו מהליגה השנייה.

אינטר זכתה באליפות בפעם השמינית בתולדות המועדון.  

בסיום העונה לליגת משנה ירדו נאפולי, ונציה ופלרמו. במקום הקבוצות שירדו לסרייה א' העפילו מסינה, בארי ולאציו.

## טבלת הליגה

## כדורגלנים מצטיינים
פדרו מנפנדיני, () רומא והרלד נילסן () בולוניה כבשו 19 שערים וזכו בתואר מלך השערים.

## קישורים חיצוניים

*נתונים מאתר rsssf
* נתונים מפורטים מאתר transfermarkt

איטליה
איטליה
קטגוריה:עונות בסרייה א'
גידי יהושע

**גידי (גדעון) יהושע** (נולד ב-13 בספטמבר 1970) הוא עורך, במאי ואיש חינוך ישראלי.

## ביוגרפיה
גידי יהושע נולד וגדל בחיפה לרבקה (איקה) ולסופר אברהם ב. יהושע. אח לסיון ונחום ונכדו של המזרחן והסופר יעקב יהושע.

לאחר שירות צבא כלוחם ומפקד ביחידת מיתר, סיים תואר ראשון בפסיכולוגיה באוניברסיטת חיפה ולאחר מכן תואר ראשון בחוג לקולנוע וטלוויזיה באוניברסיטת תל אביב. בוגר תואר שני במדעי המדינה מאוניברסיטת תל אביב.

בוגר מחזור כ"ב (2015) של התוכנית למנהיגות בבית ספר מנדל למנהיגות חינוכית

יהושע יצר וערך לאורך השנים תוכניות טלוויזיה רבות, בהן תוכניות תחקיר, תעודה, תרבות וסאטירה. הוא שימש כעורך ראשי וכמנהל התוכן של חברות הפקה והיה שותף לפיתוח פורמטים מקוריים ישראל ומחוצה לה. כמו כן ריכז יהושע קבוצות טלוויזיה קהילתית.

בין השנים 2005 ל-2010 היה העורך הראשי של שמיים הפקות (כיום ענני תקשורת).

מאז שנת 2010 הוא משמש כעורך הראשי של התוכנית זוכת פרסי האקדמיה "גלילאו" המשודרת בכאן חינוכית.

יהושע משמש כמרצה וחבר סגל במחלקה האקדמית לאומנות הקול והמסך במכללה האקדמית ספיר. בשנת 2015 הקים יהושע את מחלקת הווידאו והמדיה במרכז לטכנולוגיה חינוכית, ועומד בראשה כיום.

בשנת 2022 החל לנהל את בית הספר כולנא יחד ביפו.

יהושע נשוי לשרון ואב לשלוש בנות. מתגורר עם משפחתו בגבעתיים.

## תוכניות טלוויזיה בעריכתו

## הופעות שונות בתקשורת
כשחקן הופיע ב"זהירות, פורנו" (כוכבי מהדורה מוגבלת יוצאים לתעד סרט פורנו ישראלי) בתפקיד העורך הראשי של "המשמר האזרחי".

יהושע השתתף בשנת 2012 בסדרת הטלוויזיה "אתם שם בבית" שעסקה בתולדות הפריים טיים הישראלי ושודרה בערוץ 8.

בשנים 2000–2001 הגיש את הפינה "אב טרי" בתוכנית הטלוויזיה "לשבת לקום" בהנחיית אביגיל אריאלי. התוכנית עסקה בחוויית ההורות וכללה פינות שונות בהגשת הורים ואנשי מקצוע מתחומים שונים ושודרה בערוץ 2.

## קישורים חיצוניים

* גידי יהושע באתר קרן מנדל-ישראל
* "המקל המשפטי והנבוט הכלכלי": הדרכים העדכניות להשתקה בשיח הציבורי - מאמר מאת גידי יהושע על המגבלות הנסתרות על השיח הציבורי בישראל, מתוך יום עיון על גבולות השיח בבצלאל
* ראיון העוסק בתוכנית ביום של הפצצה - התרחיש של ערוץ 10
* 
*הרצאה במכון מופת: הערך המוסף של וידאו בחינוך ולמידה - Mofet R&D
*בתי הספר המיוחדים בעולם: סקירה של גידי יהושע מהתוכנית גלילאו עם הילה קורח

## הערות שוליים

קטגוריה:בוגרי אוניברסיטת תל אביב: קולנוע וטלוויזיה
קטגוריה:במאי טלוויזיה ישראלים
קטגוריה:בוגרי אוניברסיטת חיפה
קטגוריה:ישראלים שנולדו ב-1970
פיליפ לודוויג, רוזן פפאלץ-נויבורג

**פיליפ לודוויג, רוזן פפאלץ-נויבורג** (גרמנית: **Philip Ludwig. von Pfalz-Neuburg**; 2 באוקטובר 1547 – 22 באוגוסט 1614), היה רוזן פפאלץ-נויבורג בין השנים 1569–1614.

## ביוגרפיה
פיליפ לודוויג נולד ב-2 באוקטובר 1547 בצווייבריקן, לוולפגנג, רוזן פפאלץ-צווייבריקן ואנה מהסן, בתם של פיליפ הראשון, רוזן הסן וכריסטינה מסקסוניה.

בשנת 1569 נהרג אביו וולפגנג, רוזן פפאלץ-צווייבריקן, במהלך מלחמות הדת בצרפת. לאחר מותו חילקו בניו את נחלותיו ביניהם: פיליפ לודוויג קיבל את פפאלץ-נויבורג, יוהאן קיבל את פפאלץ-צווייבריקן, אוטו היינריך קיבל את פפאלץ-זולצבאך, פרידריך קיבל את פפאלץ-צווייבריקן-ווהנשטראוס-פארקשטיין וקרל קיבל את פפאלץ-צווייבריקן-בירקנפלד.

בין השנים 1577–1584 שימש פיליפ לודוויג כעוצר, עבור ארנסט פרידריך, מרקיז באדן-דורלאך ויקוב השלישי, מרקיז מבאדן-הכברג. בשנת 1604 מת אחיו אוטו היינריך, רוזן פפאלץ-זולצבאך ללא יורשים, ופיליפ לודוויג ירש את נחלותיו. בשנת 1609 מת יוהאן וילהלם, דוכס יוליך קלווה-ברג ללא יורשים, ובעקבות כך פרץ סכסוך בין פיליפ לודוויג ליוהאן זיגיסמונד, הנסיך הבוחר מברנדנבורג על ירושת נחלותיו. בשנת 1613 המיר בנו וולפגנג וילהלם את דתו לקתולית, מה שגרם לזעזוע גדול עבור פיליפ לודוויג, והוא אף רצה לנשלו מירושתו. בשנת 1614 נחתמה אמנת קסנטן, ולפיה בנו וולפגנג וילהלם קיבל את דוכסויות יוליך וברג, בעוד יריבו יוהאן זיגיסמונד, הנסיך הבוחר מברנדנבורג קיבל את דוכסות קלווה ואת רוזנויות מארק וראבנסברג.

ב-22 באוגוסט 1614 מת פיליפ לודוויג, ובניו חילקו את נחלותיו: וולפגנג וילהלם קיבל את פפאלץ-נויבורג, אוגוסט קיבל את פפאלץ-זולצבאך, ואילו יוהאן וילהלם קיבל את פפאלץ-זולצבאך-הילפולשטיין.

## משפחתו
ב-27 בספטמבר 1574 התחתן פיליפ לודוויג עם אנה מקלווה, בתם של וילהלם, דוכס יוליך-קלווה-ברג ומריה מאוסטריה, דוכסית יוליך-קלווה-ברג, ממנה נולדו לו 8 ילדים:
* אנה מריה, רוזנת פפאלץ-נויבורג (1575–1643), התחתנה עם פרידריך וילהלם הראשון, דוכס סקסוניה-ויימאר
* דורותיאה סבינה, רוזנת פפאלץ-נויבורג (1576–1598)
* וולפגנג וילהלם, רוזן פפאלץ-נויבורג (1578–1653)
* אוטו היינריך, רוזן פפאלץ-נויבורג (1580–1581)
* אוגוסט, רוזן פפאלץ-זולצבאך (1582–1632)
* אמליה הדוויג, רוזנת פפאלץ-נויבורג (1584–1607)
* יוהאן וילהלם, רוזן פפאלץ-זולצבאך-הילפולשטיין (1587–1644)
* סופיה ברברה, רוזנת פפאלץ-נויבורג (1590–1591)

## אילן יוחסין

## קישורים חיצוניים

* פיליפ לודוויג, רוזן פפאלץ-נויבורג 
* 

קטגוריה:רוזנים גרמנים
קטגוריה:בית ויטלסבאך
קטגוריה:ילידי 1547
קטגוריה:נפטרים ב-1614
ARTnews

**ARTnews** הוא כתב עת אמריקאי לאמנות חזותית שמשרדיו נמצאים בעיר ניו יורק. הוא מכסה אמנות מכל התקופות, החל באמנות עתיקה וכלה באמנות מודרנית. ARTnews כולל חדשות אמנות, כתבות תחקיר, ביקורות תערוכות ודיוקנאות של אמנים ואספנים.

## קישורים חיצוניים
* 

קטגוריה:כתבי עת לאמנות
קטגוריה:ארצות הברית: כתבי עת
קטגוריה:קצרמר אמנות
קטגוריה:כתבי עת באנגלית
אלוהי הדברים הקטנים (אלבום)

**אלוהי הדברים הקטנים** הוא אלבום האולפן השישי של הזמרת מירי מסיקה. האלבום יצא לאור ב-22 ביוני 2017, על ידי חברת התקליטים הליקון. האלבום הופק על ידי רוני בראון, ניר מימון ואיתי צוק.

## סינגלים
***תשים תשים** - הסינגל הראשון מהאלבום. יצא ב-12 בדצמבר 2016. השיר נכתב על ידי דודי בר דוד ומירי מסיקה והולחן על ידי בר דוד. הגיע למקום ה-2 במצעדים השבועיים של רשת ג' ומדיה פורסט ישראל. 
***אלוהי הדברים הקטנים** - הסינגל השני מהאלבום. יצא ב-21 בפברואר 2017. נכתב והולחן על ידי מלכי בן ימין טפרברג.
***חייאתי** - הסינגל השלישי מהאלבום. נכתב על ידי דודי בר דוד ומירי מסיקה והולחן על ידי בר דוד. יצא ב-5 ביוני 2017, כשבועיים לפני צאת האלבום.
***זהרה** - הסינגל הרביעי מהאלבום. יצא עם קליפ ראשון מהאלבום, ב-20 באוגוסט 2017, בבימויו של אמנון רון. השיר מושר בערבית.
***לב מול לב** - הסינגל החמישי והאחרון מהאלבום. יצא ב-21 בנובמבר 2017, נכתב על ידי נעם חורב והולחן על ידי סתיו שמש.

## רשימת רצועות

## קישורים חיצוניים
*
* 

## הערות שוליים

קטגוריה:אלבומי מירי מסיקה
קטגוריה:אלבומים בעברית
קטגוריה:אלבומים בערבית
קטגוריה:אלבומים שהופקו על ידי ניר מימון
קטגוריה:אלבומים שהופקו על ידי רוני בראון
קטגוריה:אלבומי חברת הליקון
אוסקר פון סידוב

**אוסקר פרדריק פון סידוב** (בשוודית: **Oscar Fredrik von Sydow**; 12 ביולי 1873 – 19 באוגוסט 1936) היה פוליטיקאי שוודי שכיהן כראש ממשלת שוודיה מפברואר ועד אוקטובר 1921.

## חייו
אוסקר פון סידוב היה בנם של הנריק אוגוסט פון סידוב, שהיה מזכיר של שופט שלום ושל רעייתו, ארפרוסינה מריה מודין. הוא נולד בקאלמאר וגדל בנורלנד. ב-1890 הוא עבר את בחינות הכניסה לאוניברסיטה והחל את לימודי המשפטים באוניברסיטת אופסלה. ב-1894 הוא סיים תואר במנהל ציבורי.

ב-1906 מונה פון סידוב לתפקיד תת-שר המדינה במשרד לעניינים אזרחיים וב-1911 הוא מונה לתפקיד מושל מחוז נורבוטן. בממשלותיהם של ילמאר המרשלד ושל קרל שוורס שכיהנו בין השנים 1914 – 1917 הוא שימש בתפקיד שר המינהל הציבורי ובמהלך תקופת כהונתו בתפקיד זה הוא הקים את ועדת האבטלה (arbetslöshetskommissionen). בין השנים 1917 – 1934 הוא כיהן בתפקיד מושל מחוז גטבורג-ובוהוס.

בעקבות התפטרותו הפתאומית של ראש הממשלה ירד לואיס דה יר ב-1921, נתקל המלך גוסטב החמישי בקשיים למצוא מועמד שייקח על עצמו להרכיב ממשלה חדשה, שכן מועד הבחירות הלך והתקרב אז. לאחר שילמאר ברנטין דחה פעמיים את ההצעה לכהן כראש הממשלה, קיבל פון סידוב על עצמו את התפקיד.

את הסכמתו התנה פון סידוב בכך שהוא לא יוביל ממשלה חסרת כוח ודרש שהמפלגה הסוציאל-דמוקרטית תיתן לו את תמיכתה בסוגיות כלכלה וביטחון חשובות. למורת הסכמות אלו, כל ההצעות שהונחו על ידי הממשלה על שולחן הפרלמנט, זכו להתנגדותה של האופוזיציה. הצעד האחרון של פון סידוב היה הגשת הצעת חוק לביטול עונש מוות בשוודיה.

פון סידוב היה "מרשל הממלכה" (Riksmarskalken) משנת 1934 ועד למותו ב-1936.

## קישורים חיצוניים

* von Sydow, Oscar i Vem är det 1933 
* 

קטגוריה:ראשי ממשלת שוודיה
קטגוריה:בוגרי אוניברסיטת אופסלה
קטגוריה:מעוטרי מסדר הוורד הלבן של פינלנד
קטגוריה:קצינים גדולים בלגיון הכבוד
קטגוריה:שוודים שנולדו ב-1873
קטגוריה:נפטרים ב-1936
מפרשן לבן

**מפרשן לבן** (שם מדעי: *Kajikia albida*) הוא מין של דג גדול ממשפחת המפרשניים החי ברחבי האוקיינוס האטלנטי. דג זה מצוי בסכנת הכחדה עקב דיג יתר.
## מאפיינים
זהו מפרשן גדול שאורכו יכול להגיע לאורך 2.8 מטר ולמשקל של מעל 82 ק"ג. הוא בעל גוף לבן וסנפיר גב רעמתי הפרוש למעלה כמו מפרש, אך החלק שמתחת לסנפיר הגב צבוע בירוק-זהוב מפוספס בלבן, בדומה לקרובו - מפרשן מפוספס. המפרשן בעל גוף מוארך, עיניים גדולות, לסת עליונה ארוכה בצבע שחור וסנפירים בעלי מבנה המותאם להאצה והזנב גדול. הוא מזכיר במראו את המין קלען עגלגל (Tetrapturus georgii) אך גדול יותר ויש הבדל במבנה הסנפירים של שני המינים. תוחלת החיים של המפרשן היא סביב 15 שנה.

המפרשנים נמצאים בעיקר באוקיינוס עד לעומק 100 מ' אך לעיתים צוללים יותר עמוק. הם מצויים בעיקר בימים חמימים. לעיתים הם מגיעים למפרצים או לימים רדודים לזמן קצר. דגים אלה חייבים לנוע כל הזמן בשביל לנשום.

זהו טורף גדול הנודד ברחבי האוקיינוס בחיפוש אחרי טרף קטן כמו להקות דגים קטנות, דגים מעופפים, דגי רעמתן כחלחל וטונה קטנים ודיונונים. המפרשן עוקב אחרי טורפים גדולים המוצאים טרף באוקיינוס או שהוא צולל עד לעומק 200 מ' בחיפוש מזון שאינו נגיש מפני השטח.

המפרשן מתרבה בימים טרופיים בעיקר סביב חופי אמריקה הטרופיים. הם משריצים במים הרדודים אלפי ביצים וחוזרים לים. המפרשנים הצעירים נאבקים לשרוד מול טורפים רבים, בעיקר על ידי צלילה לעומק והם גדלים במהירות גבוהה.

## קישורים חיצוניים

## הערות שוליים

ממוזער|דייגים עם מפרשן לבן

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1860
קטגוריה:טקסונים שתוארו בידי פיליפ פואיי
קטגוריה:מפרשניים
קטגוריה:דגים: טורפי-על
קטגוריה:מגה-פאונה של האוקיינוס האטלנטי
מקאירה

**מקאירה** (שם מדעי: *Makaira*), הוא סוג של דג גדול ממשפחת המפרשניים המהווים את הכבדים ביותר מדגי סדרת הדקראים הגדולה.

הגדולה ביותר היא מקאירה כחולה שאורכה מעל 5 מטרים ומשקלה עד 830 ק"ג. היא בעלת לסת ארוכה והתאמה לחיי ברחבי האוקיינוס הפתוח. היא שוחה באוקיינוס האטלנטי ומחפשת דגים קטנים יותר או דיונונים.

בעבר הייתה המקאירה הכחולה המין היחיד בסוגה. אך כמה מדענים החליטו לשייך לסוג עוד מין מקאירה החיה באוקיינוס ההודי והשקט - מקאירה הודו-פסיפית.

## מינים
* מקאירה כחולה (Makaira nigricans)
* מקאירה הודו-פסיפית (Makaira mazara)

המין מפרשן שחור גם היה שייך לסוג עד שעבר לסוג ומין יחיד *Istiompax *.

## קישורים חיצוניים

* 

קטגוריה:מפרשניים
מפרשן רצעני

**מפרשן רצעני** (שם מדעי: *Kajikia*), הוא סוג של דגי גרם גדולים ממשפחת המפרשניים המצויים באוקיינוסים הפתוחים השונים. בבני סוג זה 2 מינים. בעבר הם היו כלולים יחד עם המין מקאירה כחולה בסוג מקאירה (Makaira).

בני הקבוצה הם דגי ים מובהקים עם סנפירים ארוכים דמויי-משוט, לסת ארוכה צבועה בשחור וקשקשים ירוקים-זהובים מפוספסים בלבן על הגב. מעל הגב ישנו מפרש גבוה בצבע סגול העוזר לדגים להאיץ לעבר טרפם. 

## מיני הסוג

## קישורים חיצוניים

קטגוריה:מפרשניים
מפרשן אטלנטי

**מפרשן אטלנטי** (שם מדעי: *Istiophorus albicans*) הוא מין של מפרשן החי בעיקר ברחבי אוקיינוס האטלנטי וגם בים הקריבי אך לא בצפון או בדרום-מרכז האוקיינוס האטלנטי. הוא מצוי עד לעומק 200 מטר מתחת פני הים. הוא דומה מאוד למפרשן הכלל ימי.
## מאפיינים
אורכו של המפרשן האטלנטי עד 3.15 מטר ומשקלו מגיע ל-58.1 ק"ג. הוא בעל מפרש גבוה בצבע סגול ובעל גוף כחול וצהוב עם סנפירים כהים ולסת ארוכה דמוית-סיף העוזרת לו לשפד את טרפו. המפרשן יכול להאיץ קדימה על ידי סנפיריו הרחבים וע"י זנבו הנוקשה. מתחת לגופו שני סנפירים ירוקים-כהים דמויי נוצה.

דג זה הוא מהמהירים שביצורי הים המודרניים. בשנות ה-20 הוערך שביכולתו לנוע במהירות של 111 קמ"ש, אך הערכות מודרניות הן של 37-55 קמ"ש. מהירות זו עוזרת ללהקת מפרשנים לרכז את טרפה קרוב לפני המים ולצוד בפעולת צוות. 

זהו דג טורף הניזון מדגים קטנים יותר, בעיקר סרדינים, מקרל ואנשובי אך גם מסרטנים שונים וסילוניות.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1804
קטגוריה:טקסונים שתוארו בידי פייר אנדרה לטריי
קטגוריה:מפרשניים
קטגוריה:מגה-פאונה של האוקיינוס האטלנטי
גאורגי קוסטדינוב

**גאורגי קוסטדינוב** (בבולגרית:** Георги Костадинов**; נולד ב-7 בספטמבר 1990) הוא כדורגלן בולגרי המשחק בלבסקי סופיה ובנבחרת בולגריה.

## קריירת מועדונים
קוסטדינוב התחיל את הקריירה שלו בנפטקס בורגס בה שיחק עונה אחת. בשנת  חתם בצ'רנומורץ פורומי.

ב-16 בינואר 2012 קוסטדינוב חתם בלודוגורץ ראזגרד. ב-18 במרץ 2012 קוסטדינוב ערך את הופעת הבכורה שלו בלודוגורץ בניצחון 0–5 נגד סבטקיטסה טרגובישטה בו גם הבקיע את שער הבכורה שלו במועדון. בסיום העונה קוסטדינוב זכה עם לודוגורץ באליפות שהיו גם הגביעים הראשונים בקריירה שלו.

ב-19 באוגוסט 2013 קוסטדינוב חתם לשנתיים בברואה סטארה זגורה. בעונתו הראשונה בברואה שיחק רק 19 משחקים, אבל כבש 6 שערים. עונה לאחר מכן הפך לשחקן הרכב בקבוצה וסיים את העונה עם 30 משחקי ליגה אבל כבש רק שני שערים. ברואה סיימה עם העונה במקום השני, הישג שיא ב-28 שנים.

ב-3 ביולי 2015 חתם לשנתיים בלבסקי סופיה. ב-18 ביולי 2015 ערך את הופעת הבכורה שלו בלבסקי בתיקו 1-1 נגד בוטב פלובדיב.

ב-20 ביוני 2017 עזב לראשונה את בולגריה וחתם לשנתיים במכבי חיפה מליגת העל.

ב-30 ביולי 2017 ערך את הופעת הבכורה שלו במועדון בניצחון 1–4 על בני סכנין במסגרת שלב הבתים של גביע הטוטו.

את הופעתו הראשונה בליגת העל ערך ב-21 באוגוסט בהפסד 0–2 לבני יהודה, ואת שער הבכורה כבש בניצחון 2–4 על הפועל רעננה.

ב-1 ביולי 2018 נמכר קוסטדינוב לקבוצת ארסנל טולה, המשחקת בליגת העל הרוסית, תמורת 200 אלף יורו.

## קריירה בינלאומית
ב-7 באוקטובר 2016 קוסטדינוב ערך את הופעת הבכורה שלו בנבחרת בולגריה בהפסד 1–4 ל במסגרת מוקדמות מונדיאל 2018. ב-9 ביוני 2017 קוסטדינוב הבקיע את שער הבכורה שלו במדי הנבחרת בהפסד 1–2 ל.

בצמד המשחקים נגד  ו שנערכו בתחילת בספטמבר  כחלק ממוקדמות מונדיאל 2018, קוסטדינוב הבקיע שני שערים בשני המשחקים בהתאמה.

במרץ 2021 הפך קוסטדינוב לקפטן נבחרת בולגריה, במסגרת מוקדמות מונדיאל 2022.

## תארים
;לודוגורץ ראזגרד
*ליגת העל הבולגרית: , 
*הגביע הבולגרי: 
*הסופר קאפ הבולגרי: 

## קישורים חיצוניים

## הערות שוליים

קטגוריה:כדורגלנים בולגרים
קטגוריה:קשרי כדורגל בולגרים
קטגוריה:בורגס: כדורגלנים
קטגוריה:כדורגלני נפטוצ'ימיק בורגס
קטגוריה:כדורגלני לודוגורץ ראזגרד
קטגוריה:כדורגלני ברואה סטארה זאגורה
קטגוריה:כדורגלני לבסקי סופיה
קטגוריה:כדורגלני מכבי חיפה
קטגוריה:כדורגלני ארסנל טולה
קטגוריה:כדורגלני אפואל ניקוסיה
קטגוריה:כדורגלני נבחרת בולגריה
קטגוריה:כדורגלנים זרים בישראל
קטגוריה:ספורטאים בולגרים בישראל
קטגוריה:ספורטאים זרים בקפריסין
קטגוריה:בולגרים שנולדו ב-1990
דוד ליכטבלאו

**דוד ארווין ליכטבלאו** (**ליכטבּלוֹי**) (1910 - 21 בדצמבר 1978) היה אתלט פולני-ישראלי. התמחה בריצות ל-100 מטר ול-200 מטר. אלוף ארץ ישראל בריצת 100 מטר (1940).

## קורות חיים
ליכטבלאו נולד בעיר קרולבסקה הוטה (חוז'וב) שבפולין. היה אחד האצנים היהודים הטובים בפולין, הגיע ארצה עם נבחרת פולין למכביה השנייה שנערכה בשנת 1935. עם תום המכביה החליט, כמו משתתפים רבים באותה המכביה, להישאר בארץ. בתחילה היה חבר במועדון הפועל תל אביב, אך אחר כך עבר להתחרות בשם מכבי תל אביב 

באליפות ארץ ישראל שנערכה באצטדיון המכביה בתל אביב במאי 1940 זכה ליכטבלאו במקום הראשון בריצת 100 מטר בתוצאה של 11.3 שניות, לפני קאלב ממכבי תל אביב (11.5 שניות) ואטרמן ממכבי הצפון (11.7 שניות).

ליכטבלאו המשיך להתחרות במשך מספר שנים בריצות קצרות ותמונת זינוקו המושלם הייתה תלויה שנים רבות על הקיר במכון וינגייט. עם פרישתו שימש שנים רבות כשופט באתלטיקה קלה. עבד בחברת החשמל כמנהל מחלקת הדלק עד לפטירתו בגיל 68 ממחלת לב, השאיר אחריו אישה, פרידה ליכטבלאו, ספורטאית מצטיינת ואלופת ישראל במשך שנים רבות בזריקת דיסקוס, ובת אביבה ליכטבלאו-בלס אתלטית ושחקנית כדורסל מצטיינת בנבחרת ישראל ובמכבי תל אביב

ליכטבלאו נפטר ב-1978, בגיל 68.

## קישורים חיצוניים
* 
* 
* 
* 

## הערות שוליים

קטגוריה:אצנים ישראלים
קטגוריה:אצנים פולנים
קטגוריה:אצנים יהודים
קטגוריה:אלופי ישראל בריצה
קטגוריה:אנשי העלייה החמישית
קטגוריה:אישים הקבורים בבית הקברות קריית שאול
קטגוריה:ישראלים ילידי פולין
קטגוריה:ישראלים שנולדו ב-1910
קטגוריה:ישראלים שנפטרו ב-1978
קלען

**קַלְעַן** (שם מדעי: *Tetrapturus*) הוא סוג של דגי גרם גדולי ממשפחת המפרשניים שבסדרת הדקראים. בסוג זה 4 מינים.

אלו דגים בינוניים הנחשבים לקטנים שבמשפחתם אך עדיין יכולים להגיע לאורך 2.5 מ'. הם בעלי לסת ארוכה וסנפירים קצרים והם נודדים ברחבי האוקיינוסים הטרופיים והסובטרופיים בחיפוש אחרי מזון. הם טורפים דגים קטנים המתקהלים יחדיו כמו דגי סרדין או מקרל. זנבם הישר עוזר להאיץ בעוצמה ולתפוס את הטרף. הם מצויים עד לעומק 200 מ'.

## מינים
* קלען קצר-מקור (Tetrapturus angustirostris)
* קלען החץ (Tetrapturus belone)
* קלען עגלגל (Tetrapturus georgii)
* קלען ארך-מקור (Tetrapturus pfluegeri)

## קישורים חיצוניים

קטגוריה:בעלי חיים שתוארו ב-1810
קטגוריה:טקסונים שתוארו בידי קונסטנטין סמואל רפינסק
קטגוריה:מפרשניים
קלען קצר-מקור

**קלען קצר-מקור** (שם מדעי: *Tetrapturus angustirostris*) הוא מין דג ימי ממשפחת המפרשניים המצוי ברחבי האוקיינוס השקט, האוקיינוס ההודי ולעיתים נמצא גם באוקיינוס האטלנטי. מין זה מצוי בקרבה יחסית לחופי היבשות.

הקלעו בעל לסת קצרה יחסית וגוף כחול בהיר מלמעלה ולבן מלמטה. הוא יכול להגיע לאורך 230 ס"מ אך רוב הפרטים לא עולים על אורך 190 ס"מ. משקלו המקסימלי הוא 52 ק"ג. דג זה נחשב לדג משחק  נפוץ גם אם הוא לא נאכל.

הקלען מחפש מזון ברחבי הימים וניזון בעיקר מדגים המתקהלים יחדיו כמו סרדינים. זנבו הישר עוזר לו להאיץ לעבר טרפו. דג זה לא מפסיק לשחות אף פעם.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מפרשניים
קטגוריה:מגה-פאונה ימית
ג'ובאני בולדיני

**ג'ובאני בולדיני** (באיטלקית: **Giovanni Boldini**; 31 בדצמבר 1842 – 11 ביולי 1931) היה צייר דיוקנאות תקופה איטלקי, שחי ועבד בפריז לאורך רוב שנות הקריירה שלו. לפי מאמר משנת 1933 בטיים מגזין, נודע כ"אמן הצליפה" על שום סגנון הציור הסוחף שלו.

## ביוגרפיה וקריירה
בולדיני נולד בפרארה, בן לצייר של נושאי דת, ובשנת 1862 יצא לפירנצה לשש שנים לחקור ציור ולצייר. לעיתים רחוקות השתתף בשיעורי האקדמיה לאמנויות, אבל בפירנצה פגש ציירים ריאליסטיים אחרים, שנודעו כ"Macchiaioli" והיו מבשרי האימפרסיוניזם. השפעתם ניכרת בציורי הנופים שלו, המצביעים על תגובתו הספונטנית לטבע, אם כי ציורי הדיוקן שלו הם שהביאו לו תהילה.

בולדיני עבר ללונדון, שם נחל הצלחה כצייר דיוקנאות. הוא צייר דיוקנאות של אנשי החברה הגבוהה, בהם ליידי הולנד והדוכסית מווסטמינסטר.
בין השאר צייר בולדיני את דיוקן ג'וזפה ורדי ואת דיוקנה של השחקנית שרה ברנאר.

משנת 1872 חי בפריז, שם התיידד עם אדגר דגה. הוא היה לצייר הדיוקנאות הפופולרי ביותר בפריז בשלהי המאה ה-19, בעל סגנון ציור תוסס ומלא חיים, שניכרת בו השפעה מסוימת של מקיאוולי ואזכור נלהב לעבודתם של ציירים צעירים יותר, כמו ג'ון סינגר סרג'נט ופול סזאר הלו. הוא מונה למפקח על האגף האיטלקי של התערוכה העולמית של פריז בשנת 1889, ועל מינויו זה קיבל את אות לגיון הכבוד.

בשנת 1897 הציג תערוכת יחיד בניו יורק. הוא השתתף בביאנלה של ונציה בשנים 1895, 1903, 1905 ו-1912. ג'ובאני בולדיני מת בפריז ב-11 ביולי 1931.

## מורשת
ג'ובאני בולדיני הוא דמות בבלט "פרנקה פלוריו, מלכת פאלרמו", שכתב המלחין האיטלקי לורנצו פררו בשנת 2007. הבלט מביא את סיפורה של ודנה פרנקה, אצילה סיציליאנית מפורסמת, שיופייה יוצא הדופן נתן השראה לו ולעוד ציירים, מוזיקאים, משוררים וקיסרים בשנות הבל אפוק.

תמונת דיוקן של המוזה הקודמת של בולדיני, מרת' דה פלוריאן, שחקנית וקורטיזנה צרפתייה, התגלתה בדירה פריזאית בסוף 2010, נסתרת מעין כל במקום שהיה נעול וחתום במשך 70 שנה. התמונה מעולם לא נרשמה, הוצגה או התפרסמה, והדירה הייתה שייכת לנכדתה של דה פלוריאן, שעברה לגור בדרום צרפת עם פרוץ מלחמת העולם השנייה ומעולם לא חזרה.
 פתק ובו דברי אהבה ואזכור ביוגרפי לתמונה שצוירה בשנת 1888, כשהשחקנית הייתה בת 24, נתנו גושפנקא לאמיתות הציור ולזהות הצייר. דיוקן באורך מלא של הגבירה באותה שמלה ובאותם אביזרים, אך פחות פרובוקטיבית, תלויה במוזיאון לאמנות של ניו אורלינס.

גילוי התמונה בדירה, שעמדה ריקה מאדם במשך 70 שנה, מהווה את הרקע לרומן של מישל גאבל משנת 2014, "דירה בפריז" וכן לרומן "שעות הקטיפה" של אליסון ריצ'מן משנת 2016.

## תמונות

## לקריאה נוספת
* "שעות הקטיפה", אליסון ריצ'מן

## קישורים חיצוניים

* 

## הערות שוליים

קטגוריה:ציירים צרפתים
קטגוריה:ציירים איטלקים במאה ה-19
קטגוריה:ציירים איטלקים במאה ה-20
קטגוריה:איטלקים שנולדו ב-1842
קטגוריה:איטלקים שנפטרו ב-1931
לודוביקו, דוכס סבויה

**לודוביקו, דוכס סבויה** (באיטלקית: **Ludovico di Savoia**; 24 בפברואר 1413 – 29 בינואר 1465), היה דוכס סבויה בין השנים 1440–1465.

## ביוגרפיה
לודוביקו נולד ב-24 בפברואר 1413 בז'נבה, לאמדאו השמיני, דוכס סבויה ולמארי מבורגונדי, דוכסית סבויה, בתם של פיליפ השני, דוכס בורגונדיה ומרגריט השלישית, רוזנת פלנדריה. בצעירותו קיבל לודוביקו את התואר נסיך פיימונטה, והיה הראשון שהחזיק בתואר הזה.

ב-1 בנובמבר 1433 התחתן לודוביקו עם אן מקפריסין, בתם של יאנוס, מלך קפריסין ושארלוט דה בורבון-לה מארקה, ובני הזוג התגוררו בטירת אלאמאן בשווייץ, וכרוזן וו ניסה לודוביקו לכבוש את דוכסות מילאנו.

בשנת 1439 נבחר אביו אמדאו על ידי ועידת בזל לאנטי-אפיפיור בשם **פליקס החמישי** לאאוגניוס הרביעי, ובעקבות כך מסר לו אביו את דוכסות סבויה. בשנת 1453 קיבל לודוביקו את תכריכי טורינו ממרגריט דה שארני, והם נשארו בידי בית סבויה עד לשנת 1983, אז נמסרו לידי הכס הקדוש.

ב-29 בינואר 1465 מת לודוביקו בליון, בעת חזרתו מביקור בממלכת צרפת, ובנו אמדאו התשיעי, דוכס סבויה עלה לשלטון במקומו.

## משפחתו
ב-1 בנובמבר 1433 התחתן לודוביקו עם אן מקפריסין, בתם של יאנוס, מלך קפריסין ושארלוט דה בורבון-לה מארקה, ממנה נולדו לו 19 ילדים:
* אמדאו התשיעי, דוכס סבויה (1435–1472)
* לואיג'י, רוזן ז'נבה (1436–1482)
* מריה מסבויה (1437)
* ג'ובאנה מסבויה (1437–1440)
* פיליפו השני, דוכס סבויה (1438–1497)
* מרגריטה מסבויה, רוזנת סן-פול (1439–1485), התחתנה עם ג'ובאני הרביעי, מרקיז מונטפראט, ולאחריו התחתנה עם פייר השני, רוזן סן-פול
* פייטרו מסבויה (1440–1458)
* ג'אנו מסבויה (1440–1491)
* קרלוטה מסבויה (1441–1483), התחתנה עם לואי האחד עשר, מלך צרפת
* איימונה מסבויה (1442–1443)
* ג'אקומו מסבויה (1444–1445)
* אגנזה מסבויה (1445–1509), התחתנה עם פרנסואה ד'אורליאן, דוכס לונגוויל
* ג'ובאני לואיג'י מסבויה (1447–1482)
* מריה מסבויה, רוזנת סן-פול (1448–1475), התחתנה עם לואי דה לוקסמבורג, רוזן סן-פול
* בונה מסבויה (1449–1503), התחתנה עם גלאצו מריה ספורצה, דוכס מילאנו
* ג'אקומו מסבויה, רוזן רומונט (1450–1486)
* אנה מסבויה (1452)
* פרנצ'סקו מסבויה (1454–1490)
* ג'ובאנה מסבויה (1455)

## אילן יוחסין

## קישורים חיצוניים

קטגוריה:ז'נבה: אישים
קטגוריה:דוכסי סבויה
קטגוריה:ילידי 1413

קטגוריה:נפטרים ב-1465
קלען ארך-מקור

**קלען ארך-מקור** (שם מדעי: *Tetrapturus pfluegeri*) הוא מין דג ימי ממשפחת המפרשניים המצוי בעיקר סביב האוקיינוס האטלנטי מעל התרמוקלינה בים הפתוח. הוא מצוי בעיקר באזורים הטרופיים.

אורכו של הקלען יכול להגיע ל- ומשקלו המרבי יכול לעלות על . זהו דג בעל גוף שחור-כחלחל מלמעלה וכסוף-חום בצידיו עם בטן לבנה. סנפיר הגב כחול כהה והוא בעל לסת עליונה ארוכה איתה הוא דוקר את טרפו. הקלען מאיץ במהירות לטרף באמצעות זנבו הישר והארוך.

טרפו העיקרי הוא דגים מתקהלים שונים כמו סרדינים ואנשובי, שפודניים, טונה, כמה צניניתיים ודיונונים. 

דג זה נפוץ באוקיינוס ולא נמצא בסכנה אך דגים אותו למאכל.

## קישורים חיצוניים

## הערות שוליים

קטגוריה:מפרשניים
קטגוריה:מגה-פאונה של האוקיינוס האטלנטי
קלען עגלגל

**קלען עגלגל** (שם מדעי: *Tetrapturus georgii*) הוא מין דג ימי ממשפחת המפרשניים שבסדרת הדקראים. זהו המין הקטן ביותר במשפחתו.
## מאפיינים
אורכו של הקלען מגיע ל-184 ס"מ והמשקל המרבי שלו הגיע ל-21.5 ק"ג. הוא בעל לסת ארוכה, עיניים גדולות וסנפירים ארוכים וישרים עם זנב ארוך וישר העוזר להאיץ קדימה. 

הקלען מצוי בעיקר במזרח האוקיינוס האטלנטי, באזור הים התיכון מחופי פורטוגל ומדיירה עד לאיים הקנריים ולחופי צפון אפריקה ומערבה עד לסיציליה. בדרך כלל הוא מצוי במרחק מהיבשה. 

הוא ניזון בעיקר מדגי ים מתקהלים הנפוצים בלהקות וכן מסרטנים ומדיונונים.

## קישורים חיצוניים

## הערות שוליים

קטגוריה:בעלי חיים שתוארו ב-1841
קטגוריה:טקסונים שתוארו בידי ריצ'רד תומאס לואו
קטגוריה:מפרשניים
קטגוריה:דגי האוקיינוס האטלנטי
ספרטקיאדה

**ספרטקיאדה** (ברוסית: **Спартакиада**) היה אירוע ספורט עממי שנערך בברית המועצות ובמדינות הגוש המזרחי בתקופת המלחמה הקרה.

מתחילה נועדה הספרטקיאדה (שנקראה על שם ספרטקוס, מנהיג מרד העבדים נגד רומא) להוות תחרות בין מועדוני ספורט פרו-קומוניסטיים בגרמניה. לאחר מכן משנת 1928 נערכו תחרויות בשם זה בברית המועצות ונועדו להוות תחלופה לתנועה האולימפית, שברית המועצות לא נטלה בה חלק, תחילה בשל חרם הוועד האולימפי הבינלאומי ולאחר מכן ביוזמת ברית המועצות עצמה בשל חילוקי דעות אידאולוגיים (ראו - שערוריות ומחלוקות במשחקים האולימפיים). 

נערכו מספר תחרויות בשם 'ספרטקיאדה': בקרב הכוחות המזוינים של ברית המועצות, תנועות הנוער הצבאיות, ההסתדרויות ובקרב עמי ברית המועצות, שנערכה משנת 1956 ועד להתפרקות ברית המועצות ב-1991. ספרטקיאדה נערכה גם במדינות קומוניסטיות אחרות כדוגמת גרמניה המזרחית, הרפובליקה העממית של פולין, הרפובליקה העממית של בולגריה וצ'כוסלובקיה.

## קישורים חיצוניים

*   
* תולדות הספרטקיאדה באתר spartakiada.org 
* מדליות ועיטורים, קטלוג באתר smsport 

קטגוריה:תחרויות ספורט רב-ענפיות
קטגוריה:ברית המועצות: ספורט
קטגוריה:אירועי ספורט עממי
אמדאו התשיעי, דוכס סבויה

**אמדאו התשיעי, דוכס סבויה** (באיטלקית: **Amedeo IX. di Savoia**; 1 בפברואר 1435 – 30 במרץ 1472), היה דוכס סבויה בין השנים 1465–1472.

## ביוגרפיה
אמדאו נולד ב-1 בפברואר 1435 בתונון-לה-בן, ללודוביקו, דוכס סבויה ולאן מקפריסין, בתם של יאנוס, מלך קפריסין ושארלוט דה בורבון-לה מארקה. בשנת 1452 חיתנה אותו אמו בנישואים פוליטיים ליולנד מוולואה, בתם של שארל השביעי, מלך צרפת ומארי מאנז'ו.

בשנת 1465 מת אביו לודוביקו, דוכס סבויה, ואמדאו עלה לשלטון במקומו. בשל היותו חולה באפילפסיה, שלטה אשתו בדוכסות, והגדילה בה את ההשפעה הצרפתית. אמדאו הגן על הנזירים הפרנציסקנים ונתן להם בתים, וכן העניק בתים לטיפול בעניים ובחולים.

בשנת 1471 עלה אמדאו לרגל לסן-קלוד, וב-30 במרץ 1472 מת אמדאו בוורצ'לי, ובנו פיליברטו הראשון, דוכס סבויה עלה לשלטון במקומו.

## משפחתו
בשנת 1452 התחתן אמדאו עם יולנד מוולואה, בתם של שארל השביעי, מלך צרפת ומארי מאנז'ו, ממנה נולדו לו 10 ילדים:
* לואיג'י מסבויה (1453)
* אנה מסבויה (1455–1480), התחתנה עם פדריקו, מלך נאפולי
* קרלו, נסיך פיימונטה (1456–1471)
* מריה מסבויה (1460–1511), התחתנה עם פיליפ, מרקיז האכברג-זאוזנברג
* לואיזה מסבויה (1461–1503), התחתנה עם איג, נסיך שאלון
* פיליברטו הראשון, דוכס סבויה (1465–1482)
* ברנרדו מסבויה (1467)
* קרלו הראשון, דוכס סבויה (1468–1490)
* ג'אקומו לואיג'י מסבויה (1470–1485)
* ג'אן קלאודיו מסבויה (1472)

## אילן יוחסין

## קישורים חיצוניים

קטגוריה:דוכסי סבויה
קטגוריה:ילידי 1435
קטגוריה:נפטרים ב-1472
גידולי היסוד הנאוליתיים

**גידולי היסוד הנאוליתיים** (מכונים לעיתים "**המבויתים הראשונים**") הם שמונה זנים של צמחים שבויתו בתקופה הנאוליתית, החל מכ-11,500 שנים לפני זמננו, על ידי החקלאים הראשונים באזור הסהר הפורה. גידולים אלה מהווים את הבסיס לחקלאות במזרח התיכון, צפון אפריקה, הודו, פרס ואירופה.

היבולים מונים שלושה מיני דגנים, ארבעה מיני קטניות ואת הפשתן, והם מיני הצמחים הראשונים שבויתו בעולם, כפי שסוברים החוקרים כיום.

**דגנים**
*חיטה חד גרגרית
*חיטה דו גרגרית (כוסמת)
*שעורה דו טורית

**קטניות**
*עדשים
*אפונה
*חמצה (חומוס)
*בקית הכרשינה

**אחר**
*פשתן

## ראו גם
* המהפכה הנאוליתית
* קטניות בארץ ישראל בתקופת הברזל

## לקריאה נוספת
* אבי גופר ושחל עבו, ביות הצמחים וראשית החקלאות במזרח הקרוב. הוצאת רסלינג, 2016.

## הערות שוליים

קטגוריה:התקופה הנאוליתית
קטגוריה:ארכאובוטניקה